Kastriot Gjini

Kastriot Gjini (Tiranë, 14 korrik 1949 - Romë, 2 mars 1979) ka qenë kompozitor shqiptar nga Shqipëria. 

 Jeta 
U lind në Tiranë më 14 korrik 1949, i biri i Shaqirit dhe Kristanthisë, i ati ishte nga Tërbaçi ndërsa e ëma nga Vithkuqi.

U diplomua për Gjuhën Angleze në Universitetin e Tiranës në vitin 1971. Ai vdiq në moshën 29 vjeçare (mars 1979) në Itali ku kishte shkuar për t'u operuar nga një sëmundje e zemrës. Kjo gjendje shëndetësore iu rëndua si rezultat i persekutimit që diktatura komuniste i bëri veprës së tij.

 Krijimtaria 
Kompozimet e tij ishin me motive nga jugu i Shqipërisë, motive këto që i njihte shumë mirë. Kastriot Gjini  ishte një fenomen në muzikën Shqiptare. Një talent i lindur, muzika e tij ishte më së shumti e rrymës pop/jazz në këndvështrimin e sotëm, por e bazuar fort në muzikën/tonalitetet folklorike burimore Shqiptare. Talentin e tij prej muzikanti,Gjini e tregoi që në moshën pesëvjeçare, ndërsa kompozimin e parë, një këngë për fëmijë (Fyelli Magjik), e ka bërë kur ishte vetëm 11 vjeç. Në moshën 18-vjeçare, Kastrioti kompozoi këngën “Kartolina” që bëri jehonë në vitin 1968. Me pas kompozoi këngët "Fqinja", "Kabina numër 3", "A do vish sivjet në plazh?", "Mes dritash (Interesant)", "Ne studentët", "Shtegtimi", të cilat i përkasin fondit të artë të muzikës së lehtë shqiptare. Kastrioti është pionier i folkut shqiptar të viteve 1970-1979.

 Veprat muzikore 
Disa nga këngët e tij janë:
 Fqinjë e bukur  
 Ofelia
 E bukur vjen moj pranvera
 Zëri i nënave
 Kabina numër 3
 A do vish sivjet në plazh?
 Verën e kaluar
 Bashkë ndërtuam një urë
 Duart e tua
 Treni që s'ndalon
 I njoh sytë e tu
 Capkënes
 Kartolina
 Vajzës qe dua
 Ne studentët
 Përmes dritash (Interesant)
 Shtegtimi
 Nëpër ditët tona
 Sytë e tu
 Fyelli magjik
 Këngë, çelik dhe dashuri
 Nga llogorja s'luajmë kurrë

Kategoria:Kompozitorë shqiptarë
Kategoria:Lindje 1949
Kategoria:Vdekje 1979
Kategoria:Njerëz nga Tirana